Hoe om stres by die werk baas te raak - Solidariteit GildesSolidariteit Gildes Hoe om stres by die werk baas te raak - Solidariteit Gildes
Tuis / Gilde Artikels / Hoe om stres by die werk baas te raak
Hoe om stres by die werk baas te raak
Baie min ander beroepslui verstaan die proses van multitaakverrigting, onrealistiese eise en 'n gebrek aan 'n privaat lewe weens die ongebalanseerde werk-lewe-eise wat aan kantoorberoepslui gestel word. Hierdie uitdagings dra by tot stres in die werkplek wat weer op sy beurt hou gesondheid, lewensgehalte en doeltreffendheid by die werk kan beïnvloed.
Bronne van werksverwante stres wat algemeen voorkom, sluit in:
Onrealistiese of 'n veeleisende werkslading;
Beperkte geleenthede vir groei en ontwikkeling;
Gebrek aan ondersteuning deur medewerkers, familie en vriende; en
Onrealistiese verwagtings om enkele voorbeelde te noem.
Simptome van stres sluit hoofpyn, slapeloosheid, hoë bloeddruk, maagpyn, prikkelbaarheid en konsentrasieprobleme in. Op hul beurt lei dit tot die ontwikkeling van toestande soos depressie, vetsug, 'n verswakte immuunstelsel en ander ongesonde toestande.
Hoe kan jy jou stres beter bestuur?
Wees bewus van jou eie gevoelens, gedagtes en optrede. Selfbewussyn is belangrik sodat jy dít wat jou stres veroorsaak, kan identifiseer en bewus kan wees van hoe jy daarop reageer.
Oefening is 'n gesonde opsie wat help om spanning te verlig. Dit sal jou ook help om beter te slaap.
Vind 'n uitlaatklep wat jou sal help om af te skakel. Dit kan insluit om boek te lees, in te kleur, om te skryf of enige ander kreatiewe bedrywigheid.
Maak tyd vir jouself en hou daarby.
Stel grense en handhaaf 'n balans tussen jou werk en jou huis. Besluit wanneer dit tyd is om jou rekenaar en jou foon af te skakel.
Moenie jou vakansiedae ophoop nie. Kort vakansietjies deur die loop van die jaar is goed vir 'n mens en gee jou woema vir die volgende skof.
As jy nie van nature kan ontspan nie kan jy mediteertegnieke probeer; gaan vir 'n kort stappie of hou 'n dagboek aan.
Dit mag help om met jou bestuurder te praat. Begin deur al die probleme wat jy ondervind, te lys en om dan 'n lys van moontlike oplossings daarvoor op te stel. Dit bied aan jou en jou bestuurder 'n plan om spanning te verminder en om algemene welstand te bevorder.
In die geval van ernstige stres is dit raadsaam om mediese advies te kry. Medikasie om angs en stres te verminder, kan moontlik voorgeskryf word.
Moenie net kla oor die stres wat jy ondervind nie – neem beheer daaroor en wees aktief om só gelukkig te wees en jou werk met vreugde te verrig.